PROIECT

REGULAMENT
privind delegarea, detaşarea şi transferul grefierilor şi ale altor categorii de personal care ocupă funcţii de specialitate în cadrul parchetelor de pe lângă instanțele judecătorești


Cap. I
Delegarea grefierilor şi a altor categorii de personal care ocupă funcţii de specialitate în cadrul parchetelor de pe lângă instanțele judecătorești 

Secțiunea 1 
Delegarea în funcţii de execuţie

[bookmark: _Hlk163546515][bookmark: _Hlk163555784]Art. 1 - (1) Procurorul general al parchetului de pe lângă curtea de apel poate dispune delegarea grefierilor principali, a grefierilor, a specialiştilor IT, a specialiştilor criminalişti, a tehnicienilor criminalişti, a agenţilor procedurali şi a şoferilor, cu acordul scris al persoanei delegate, la parchetul de pe lângă curtea de apel sau la alte parchete din circumscripţia teritorială a aceluiaşi parchet de pe lângă curtea de apel.
[bookmark: _Hlk163548754](2) Delegarea personalului prevăzut la alin. (1) la alte parchete din circumscripţia teritorială a aceluiaşi parchet de pe lângă curtea de apel se dispune la propunerea conducătorului parchetului la care se solicită delegarea. Delegarea personalului prevăzut la alin. (1) la parchetul de pe lângă curtea de apel se dispune la propunerea procurorului general adjunct sau a procurorilor-șefi de secții, după caz.
[bookmark: _Hlk163547982](3) Delegarea personalului prevăzut la alin. (1) se poate dispune, în cazuri obiective, temeinic justificate, legate de necesitatea asigurării bunei funcţionări a parchetului unde se solicită delegarea.
(4) Delegarea se poate dispune pe o perioadă de cel mult 60 de zile şi poate fi prelungită, numai cu acordul persoanei delegate, cel mult 60 de zile într-un an.
Art. 2  - (1) Propunerea motivată privind delegarea se transmite procurorului general al parchetului de pe lângă curtea de apel, însoţită de acordul scris al persoanei a cărei delegare se solicită.
[bookmark: _Hlk163552553](2) Procurorul general al parchetului de pe lângă curtea de apel solicită punctul de vedere al conducătorului parchetului de unde se solicită delegarea și întocmirea de către compartimentul resurse umane, în termen de cel mult 10 zile de la înregistrarea propunerii, a unui referat care să conțină informații precum: datele relevante privind cariera persoanei a cărei delegare se solicită, motivele pe care se întemeiază propunerea de delegare, datele statistice din ultimele 12 luni [image: ]privind volumul de activitate la parchetul unde funcționează și, respectiv, la parchetul unde se solicită delegarea, situaţia posturilor ocupate, a posturilor vacante, a celor care urmează a se vacanta și a celor temporar vacante la parchetul de la care se solicită delegarea şi la parchetul la care se solicită delegarea, precum și mențiuni privind incidența interdicțiilor prevăzute la art. 17 din prezentul regulament, dacă este cazul.
(3) Pentru întocmirea referatului prevăzut la alin. (2), compartimentul resurse umane va solicita de la celelalte instituții implicate în procedura delegării informațiile deținute de acestea.
[bookmark: _Hlk171950267](4) Punctul de vedere prevăzut la alin. (2) se transmite în scris, în termen de cel mult 5 zile de la data solicitării.
(5) Delegarea se dispune prin ordin, care se comunică persoanei delegate și conducătorilor parchetelor implicate în procedura delegării.

Secțiunea a 2-a
Delegarea în funcţii de conducere

Art. 3 - (1)  Delegarea grefierilor principali, respectiv a  specialiștilor IT, în funcţiile de conducere vacante din cadrul parchetelor se dispune de procurorul general al Parchetului de pe lângă Înalta Curte de Casaţie şi Justiţie, procurorul-şef al Direcţiei Naţionale Anticorupţie, procurorul-şef al Direcţiei de Investigare a Infracţiunilor de Criminalitate Organizată şi Terorism sau, după caz, de procurorul general al parchetului de pe lângă curtea  de apel, până la ocuparea funcţiei prin numire, în condiţiile Legii nr. 11/2024 sau până la revenirea titularului pe post, după caz, în situația funcțiilor de conducere vacante temporar.
[bookmark: _Hlk169689990](2) Pot fi delegați în funcții de conducere grefierii principali sau specialiștii IT care funcționează în cadrul parchetului unde este vacantă funcția de conducere. În cazul în care niciun grefier principal sau, după caz, niciun specialist IT care își desfășoară activitatea în cadrul parchetului de pe lângă curtea de apel sau al parchetelor din circumscripția acestuia nu își exprimă acordul în vederea delegării ori, din motive obiective, nu poate fi delegat niciun grefier principal sau specialist IT din cadrul aceluiași parchet, poate fi delegat în respectiva funcție de conducere, cu acordul său scris, oricare dintre grefierii principali sau specialiștii IT care funcționează la un alt parchet din circumscripția teritorială a aceluiași parchet de pe lângă curtea de apel.
(3) Dispozițiile de la alin. (2) se aplică în mod corespunzător și pentru funcțiile de conducere vacante la nivelul structurilor teritoriale ale Direcţiei Naţionale Anticorupţie sau ale Direcţiei de Investigare a Infracţiunilor de Criminalitate Organizată şi Terorism. 
(4) Delegarea într-o funcție de conducere nu este condiţionată de îndeplinirea aceloraşi condiţii de vechime prevăzute de lege pentru numirea în funcţia respectivă.
(5) Delegarea într-o funcție de conducere se poate face pe o perioadă de cel mult 6 luni, numai cu acordul scris al persoanei delegate.
[bookmark: _Hlk166836300][bookmark: _Hlk167963390]Art. 4 - Propunerea motivată de delegare într-o funcție de conducere se formulează de către conducătorul parchetului în cadrul căruia există funcția de conducere vacantă, respectiv de către prim-adjunctul procurorului general, procurorul general adjunct, procurorul-şef adjunct sau procurorul-șef de secție, în cazul funcțiilor de conducere vacante de la Parchetul de pe lângă Înalta Curte de Casaţie şi Justiţie, Direcţia Naţională Anticorupţie, Direcţia de Investigare a Infracţiunilor de Criminalitate Organizată şi Terorism sau, după caz, de la parchetul de pe lângă curtea  de apel.
(2) Conducătorul parchetului prevăzut la art. 3 alin. (1) solicită compartimentului resurse umane întocmirea, în termen de cel mult 10 zile de la înregistrarea propunerii, a unui referat care să conțină informații precum: datele relevante privind cariera persoanei a cărei delegare se solicită, motivele pe care se întemeiază propunerea de delegare, precum și mențiuni privind incidența interdicțiilor prevăzute la art. 17 din prezentul regulament, dacă este cazul.
[bookmark: _Hlk171949972](3) Conducătorul parchetului prevăzut la art. 3 alin. (1) solicită punctul de vedere al conducătorului parchetului de unde se solicită delegarea, în ipoteza reglementată la art. 3 alin. (2) teza a II-a. Punctul de vedere se transmite în scris, în termen de cel mult 5 zile de la data solicitării. 
[bookmark: _Hlk171950116](4) Delegarea se dispune prin ordin, care se comunică persoanei delegate, conducătorului parchetului unde a fost delegată persoana în funcţia de conducere și, după caz, conducătorului parchetului de unde a fost delegat personalul respectiv.

Secțiunea a 3-a
Prelungirea și încetarea delegării

Art. 5 - Soluționarea cererilor de prelungire a delegării se realizează în conformitate cu dispozițiile art. 1 – 4, care se aplică în mod corespunzător.
Art. 6 - (1) Delegarea încetează la expirarea termenului pentru care a fost dispusă.
(2) Delegarea în funcția de execuție poate înceta înainte de termen, la cererea motivată a celui delegat, a conducătorului parchetului unde este delegat sau al celui de unde este delegat.
(3) Delegarea în funcția de conducere încetează și la data la care funcția este ocupată prin numire, în condițiile Legii nr. 11/2024, precum și la data revenirii titularului pe post, dacă se situează în interiorul termenului prevăzut la alin. (1).

Secțiunea a 4-a
Drepturile personalului delegat

Art. 7 – (1) Pe perioada delegării, persoana beneficiază de toate drepturile prevăzute de lege pentru categoria respectivă de personal. Dacă drepturile salariale prevăzute pentru funcţia pe care este delegată sunt inferioare celor de care beneficiază persoana delegată, aceasta îşi păstrează drepturile salariale ale funcţiei pe care o deţine.
(2) Persoanele delegate în altă localitate decât cea de domiciliu, beneficiază, pe toată durata delegării, de următoarele drepturi:
a) diurnă în cuantum de 2% din salariul de bază brut lunar, dar nu mai puţin decât cuantumul prevăzut pentru personalul din unităţile bugetare;
b) decontarea cheltuielilor de cazare la structuri turistice de categoria până la 3 stele inclusiv. În situaţia în care nu beneficiază de cazare în aceste condiţii, au dreptul la o sumă egală cu 0,5% din salariul de bază brut lunar pentru fiecare noapte, pe toată durata delegării în altă localitate;
c) decontarea, în limita a 4 călătorii dus-întors, pe lună, a transportului aerian, naval, auto sau pe calea ferată clasa I, inclusiv vagon de dormit clasa I, ori, după caz, a 7,5 litri carburant la suta de kilometri, în situaţia în care deplasarea se face cu autoturismul. Decontarea transportului nu se acordă în cazul în care deplasarea se face cu autoturismul care aparţine instituţiei.
[bookmark: _Hlk169692221](3) Persoanele delegate într-o funcție de conducere, în cazul în care titularul acesteia nu este în activitate pe o perioadă mai mare de 30 de zile calendaristice, primesc salariul corespunzător funcției de conducere pe care o preiau.

Cap. II
Detaşarea grefierilor şi a altor categorii de personal care ocupă funcţii de specialitate în cadrul parchetelor de pe lângă instanțele judecătorești

Art. 8 - (1) Detașarea grefierilor principali, a grefierilor, a specialiştilor IT, a agenţilor procedurali şi a şoferilor în cadrul parchetelor de pe lângă instanțele judecătorești, în cadrul Ministerului Justiţiei, Consiliului Superior al Magistraturii ori al unităţilor subordonate acestora sau al celor aflate în coordonarea acestora se dispune, în interesul bunei funcţionări a acestor instituții, cu acordul scris al persoanei detaşate, de procurorul general al Parchetului de pe lângă Înalta Curte de Casaţie şi Justiţie, procurorul-şef al Direcţiei Naţionale Anticorupţie, procurorul-şef al Direcţiei de Investigare a Infracţiunilor de Criminalitate Organizată şi Terorism sau, după caz, de procurorul general al parchetului de pe lângă curtea  de apel.
[bookmark: _Hlk167884077](2)   Detașarea personalului prevăzut la alin. (1) se dispune la propunerea motivată a conducătorului instituției unde se solicită detașarea și cu avizul motivat al conducătorului parchetului de unde se solicită detașarea. În cazul detașării la Parchetul de pe lângă Înalta Curte de Casaţie şi Justiţie, la Direcţia Naţională Anticorupţie, la Direcţia de Investigare a Infracţiunilor de Criminalitate Organizată şi Terorism sau la parchetul de pe lângă curtea  de apel, propunerea de detașare se formulează  de prim-adjunctul procurorului general, de procurorul general adjunct, de procurorul-şef adjunct sau de procurorul-șef de secție, după caz.
(3) În cazul în care atribuția emiterii avizului motivat prevăzut la alin. (2) ar reveni conducătorului parchetului care dispune cu privire la detașare, emiterea avizului nu este necesară.
(4) Detaşarea se dispune pe o durată de până la 3 ani şi poate fi prelungită o singură dată, cu acordul persoanei detaşate.
Art. 9  - (1) Propunerea motivată de detașare se transmite la Parchetul de pe lângă Înalta Curte de Casaţie şi Justiţie, Direcţia Naţională Anticorupţie, Direcţia de Investigare a Infracţiunilor de Criminalitate Organizată şi Terorism sau, după caz, la parchetul de pe lângă curtea  de apel, însoţită de acordul scris al persoanei a cărei detașare se solicită.
[bookmark: _Hlk167963985][bookmark: _Hlk166833100][bookmark: _Hlk169693907](2) În vederea dispunerii detașării, conducătorii parchetelor prevăzute la alin. (1) solicită avizul motivat prevăzut la art. 8 alin. (2) și întocmirea de către compartimentul resurse umane, în termen de cel mult 15 zile de la înregistrarea propunerii, a unui referat care să conțină datele relevante privind cariera persoanei a cărei detașare se solicită, precum și mențiuni privind incidența interdicțiilor prevăzute la art. 17 din prezentul regulament, dacă este cazul, motivele pe care se întemeiază propunerea de detașare, situaţia posturilor ocupate, a posturilor vacante, a celor temporar vacante și a celor care urmează a se vacanta la instituțiile implicate în procedura detașării, menţiuni cu privire la natura funcţiei şi atribuţiile postului pentru care se solicită detaşarea, precum şi orice alte aspecte care să faciliteze analiza oportunităţii detaşării, din perspectiva riscului de afectare a bunei funcţionări a parchetului de la care se solicită detaşarea.
(3) Pentru întocmirea referatului prevăzut la alin. (2), compartimentul resurse umane va solicita de la celelalte instituții implicate în procedura detașării informațiile deținute de acestea.
(4) Avizul motivat se transmite în scris, în termen de cel mult 5 zile de la data solicitării. 
Art. 10 – (1) Grefierii principali care intenționează să participe la o procedură de selecție pentru ocuparea unui post de personal de instruire în cadrul Școlii Naționale de [image: ]Grefieri sunt obligați să solicite acordul prealabil cu privire la o eventuală detașare, [image: ]în termen de 10 zile de la publicarea anunțului privind declanșarea procedurii de recrutare a personalului de instruire. 
(2) Acordul prealabil se emite de către persoanele care au competenţa dispunerii detașării, cu avizul motivat al conducătorului parchetului de unde se solicită detașarea.
(3) Dispozițiile art. 9 alin. (2)-(4) se aplică și în procedura de exprimare a acordului prealabil.
Art. 11 - (1) Pe perioada detaşării, persoana beneficiază de toate drepturile prevăzute de lege pentru categoria respectivă de personal. Dacă drepturile salariale prevăzute pentru funcţia pe care este detașată sunt inferioare celor de care beneficiază persoana detașată, aceasta îşi păstrează drepturile salariale ale funcţiei pe care o deţine.
(2) Dispozițiile art. 7 alin. (2) se aplică în mod corespunzător.
Art. 12 - Dispozițiile art. 8, art. 9 și art. 11 se aplică în mod corespunzător și în cazul prelungirii detașării. 
 
Cap. III
Transferul grefierilor şi al altor categorii de personal care ocupă funcţii de specialitate în cadrul parchetelor de pe lângă instanțele judecătorești

[bookmark: _Hlk169694798]Art. 13 - (1) Transferul grefierilor principali, al grefierilor, al specialiştilor IT, al specialiştilor criminalişti, al tehnicienilor criminalişti, al agenţilor procedurali şi al şoferilor între parchetele de pe lângă instanţele judecătoreşti se aprobă, la cererea celor în cauză, cu avizul motivat al conducătorului parchetului de unde se transferă și cu avizul motivat al conducătorului parchetului unde se transferă, de către procurorul general al Parchetului de pe lângă Înalta Curte de Casaţie şi Justiţie, procurorul-şef al Direcţiei Naţionale Anticorupţie, procurorul-şef al Direcţiei de Investigare a Infracţiunilor de Criminalitate Organizată şi Terorism sau, după caz, de către procurorul general al parchetului de pe lângă curtea de apel în a cărui circumscripție teritorială își desfășoară activitatea personalul care solicită transferul. 
(2) Personalul prevăzut la alin. (1) încadrat pe o funcţie de execuţie pe perioadă nedeterminată, care a ocupat în trecut o funcţie de execuţie pe perioadă nedeterminată la un parchet cu grad superior celui la care funcţionează la momentul formulării cererii, se poate transfera la un parchet cu grad egal sau inferior celui la care a ocupat funcţia de execuţie în trecut.
[bookmark: _Hlk163553259][bookmark: _Hlk166834091](3) Personalul prevăzut la alin. (1) transferat la un parchet inferior în grad celui de la care a fost transferat, îşi păstrează gradul profesional dobândit.
(4) Posturile vacante de conducere nu se pot ocupa prin transfer.
Art. 14 - (1) În scopul informării personalului prevăzut la art. 13 alin. (1), care intenţionează să formuleze cereri de transfer, situația posturilor vacante din cadrul parchetelor de pe lângă instanțele judecătorești se publică, semestrial, pe pagina de internet a parchetelor de pe lângă curțile de apel, a Parchetului de pe lângă Înalta Curte de Casaţie şi Justiţie, a Direcţiei Naţionale Anticorupţie şi, respectiv, a Direcţiei de Investigare a Infracţiunilor de Criminalitate Organizată şi Terorism.
(2) Cererile de transfer se depun la Parchetul de pe lângă Înalta Curte de Casaţie şi Justiţie, la Direcţia Naţională Anticorupţie, la Direcţia de Investigare a Infracţiunilor de Criminalitate Organizată şi Terorism sau, după caz, la parchetul de pe lângă curtea de apel în a cărui circumscripţie teritorială îşi desfăşoară activitatea personalul care solicită transferul. 
[bookmark: _Hlk163553621](3) Compartimentul resurse umane din cadrul parchetului prevăzut la alin. (2) întocmeşte, în termen de cel mult 15 zile de la înregistrarea cererii, un referat în care prezintă datele privind persoana care solicită transferul, prevăzute la art. 15 alin. (4) lit. b), c), d) și e). 
[bookmark: _Hlk166834429](4) Pentru întocmirea referatului, compartimentul resurse umane va solicita de la parchetele implicate în procedura transferului informațiile deținute de acestea prevăzute la art. 15 alin. (4)  lit. b).
Art. 15 - (1) Conducătorul parchetului prevăzut la art. 14 alin. (2) solicită avizul motivat al conducătorilor parchetelor implicate în procedura transferului.
(2) În cazul în care atribuția emiterii avizului motivat prevăzut la alin. (1) ar reveni conducătorului parchetului care dispune cu privire la transfer, emiterea avizului nu este necesară.
(3) Avizul motivat se transmite în scris, în termen de cel mult 5 zile de la data solicitării.
(4) La soluţionarea cererilor de transfer se au în vedere următoarele criterii:
a) motivele invocate în cererea de transfer;
[bookmark: _Hlk163552679]b) volumul de activitate al parchetului de la care se solicită transferul şi al parchetului la care se solicită transferul, numărul posturilor vacante şi al posturilor temporar vacante la parchetele implicate şi dificultăţile de ocupare a acestora;
c) vechimea la parchetul de la care se solicită transferul;
d) vechimea efectivă în funcţie;
e) vechimea în gradul aferent parchetului la care se solicită transferul;
f) domiciliul sau, după caz, reşedinţa solicitantului;
g) distanţa dintre domiciliul sau, după caz, reşedinţa şi sediul parchetului la care funcţionează personalul care solicită transferul şi posibilităţile reale de navetă, inclusiv timpul afectat acesteia;
h) starea de sănătate şi situaţia familială.
(5) Modul de soluționare a cererii de transfer se comunică solicitantului și conducătorilor parchetelor implicate în procedura transferului.
[bookmark: _Hlk166833724](6) Persoana transferată va fi numită în funcție la parchetul la care a fost transferată, de către persoana care are competența numirii în funcție, conform art. 60 din Legea nr. 11/2024.

Cap. IV  Dispoziții finale

Art. 16 - Procedurile de delegare, de detașare și de transfer inițiate anterior intrării în vigoare a Legii nr. 11/2024 se reiau în acord cu noua lege și prezentul regulament.
Art. 17 - Absolvenţii Şcolii Naţionale de Grefieri numiţi în funcţia de grefier principal nu pot fi delegaţi, detaşaţi sau transferaţi timp de 2 ani de la numirea în funcţie.
[bookmark: _Hlk169699733]Art. 18 - Dispoziţiile prezentului regulament se aplică în mod corespunzător personalului prevăzut la art. 1 alin. (1) care îşi desfăşoară activitatea în cadrul parchetelor militare.

